Нови строежи и багери по Черноморието | BGtourism.BG
Начало България Бургас Нови строежи и багери по Черноморието
Бургас. Нови строежи на брега на морето предизвикаха бурно недоволство в социалните мрежи. Бетон се излива на метри от скалите на Синеморец. Екоинспекцията е дала зелена светлина и за мащабно строителство зад дюните на къмпинг „Градина“, съобщи bTV. Строежът на една от вилите е буквално на метри от една от скалните забележителности на Синеморец – Корабите. Теренът е в парк Странджа и защитената зона Странджа. Още няколко парцела в местността Поляните са получили положително становище от екоинспекцията в Бургас. Според природозащитниците това е нарушение, тъй като Община Царево няма действащ Общ устройствен план. Те ще обжалват и решението за строеж на ресторант и магазин на къмпинг „Градина“. Инвеститорът е заривил строежа миналата зима при проверка, но е получил разрешение за нов.
„На къмпинг Градина пак ще се строи. Този път – повече. Спомняте си строителството от началото на тази година, нали? Тогава интересът на обществото към строителството накара органите на властта да го спрат. Независимо, че уж имаше всички документи и беше законно според тях. Всъщност не беше – изкопа не спазваше условието поставено от РИОСВ Бургас да се остави 10 метра буфер около границите на имота. Но това нарушение не беше установено нито от РИОСВ, нито от ДНСК. Сега всичко е подготвено както трябва – РИОСВ са издали ново разрешение, но вече без изискването за буфер. Всичко у нас е пунта мара, когато касае близките на властта фирми“, коментира природозащитникът Тома Белев.
Предишна статияБезплатен лифт за откриването на ски сезона в Пампорово на 13 декември
Следваща статияПерфектни дестинации за зимните празници